Emma Watsonová

**Emma Charlotte Duerre Watsonová** (; * 15. apríl 1990, Paríž, Francúzsko) je britská herečka a aktivistka, známa predovšetkým úlohou Hermiony vo filmovej sérii Harry Potter.

## Životopis
Emma Watson sa narodila Jacqueline a Chrisovi v Paríži. Po rozvode rodičov sa spolu s matkou a bratom presťahovali do Oxfordshire v Anglicku. V škole prejavovala záujem o herectvo, keď si zahrala v niekoľkých školských divadelných predstaveniach napríklad „Arthur: The Young Years“, „Happy Prince“ a „Alica v ríši divov“. Ako 7-ročná sa umiestnila na 1. mieste v školskej súťaži v recitácii. Strednú školu ukončila s prospechom "A" a pokračovala v štúdiu na univerzite.

Jej rodičia sú rozvedení (rozviedli sa okolo roku 1995) a pracujú ako právni zástupcovia. Má o tri roky mladšieho brata Alexa (* 1993). Okrem Alexa má aj troch nevlastných súrodencovbrata Tobyho (4 roky) a sestry dvojičky Ninu a Lucy (4 roky).

Konkurzu na Hermionu vo filme Harry Potter sa zúčastnila na podnet triedneho učiteľa. Na konkurze sa zúčastnila, ale ako hovorílen tak zo srandy. Konkurz vyhrala a dnes už má za sebou osem filmov Harryho Pottera.
Popri premierovaní HP hrala v roku 2011 vo filme Môj týždeň s Marylin s Eddie Redmaynom a iné menšie roly v menej známych filmoch pred 2010. 
V roku 2012 si zahrala vo filme Charlieho malé tajomstvá (Perks of being a walflower) jednu z hlavných postáv Sam. Rok nato hrala vo filme americkej režisérky Sofie Coppoly The Bling Ring s Taissou Farmigou (tiež hlavnú rolu Nicki). O tomto filme sa vyjadrila, že svoju postavu videla ako úplný opak seba samej a že to bolo viac o práci so Sofiou ako o hraní tej postavy. Dokonca sa kvôli tomu filmu musela naučiť tanci pri tyči. Toho istého roku vyšla komédia This is the End s Sethom Roganom, kde herci hrali sami seba. V roku 2014 hrala vo filme Noe s Russelom Croweom, Jennifer Conelly a Anthony Hopkinsom, v roku 2015 vo filme Regression od režiséra Alejandro Amenabar s Ethanom Hawkom a v roku 2016 vo filme Colonia s Danielom Brühlom o oblasti v Chile, kde velil bývalý nacista Paul Schäfer. V marci roku 2017 vyšiel dlho očakávaný film Kráska a zviera, kde Emma stvárnila Bellu a mesiac na to film The Circle s Tomom Hanksom podľa rovnomennej knihy od Davea Eggersa.

Emma sa rozhodovala medzi štúdiom na niektorej britskej univerzite, ale zvažovala aj štúdium v Amerike na niektorej univerzite z Ivy League Colleges. Chcela by hrať vo filmoch aj počas štúdia podľa vzoru Jodie Foster, ktorá zvládla herectvo aj štúdium naraz. Emma v jednom z interview vyhlásila, že už teraz má dosť peňazí, aby nemusela nikdy v živote nič robiť, ale to nie je cesta, po ktorej by chcela ísť. Štúdium na univerzite ju motivuje a verí, že z nej urobí ešte lepšiu herečku. Nakoniec si vybrala Brownovu univerzitu, na ktorej promovala v roku 2014 z anglickej literatúry. 

Vo voľnom čase hráva športy, hlavne stolný tenis a tenis. Má rada čas strávený s priateľmi, nakupovanie a kino. Jej obľúbené filmy sú: Vykúpenie z väznice Shawshank, Gladiátor, Statočné srdce, Pýcha a predsudok, Pomáda, Shrek a Dannyho jedenástka; obľúbení herci: Julia Robertsová, Brad Pitt a Renée Zellwegerová.

## Filmografia
[Watsonová na filmovom festivale v New Yorku v roku [2012|right|thumb]]
* 2001 – Harry Potter a Kameň mudrcov
* 2002 – Harry Potter a Tajomná komnata
* 2004 – Harry Potter a Väzeň z Azkabanu
* 2005 – Harry Potter a Ohnivá čaša
* 2007 – Harry Potter a Fénixov rád
* 2007 – *Ballet Shoes*
* 2008 – *The Tale of Despereaux*
* 2009 – Harry Potter a Polovičný princ
* 2010 – Harry Potter a Dary smrti – I
* 2010 – *My Week with Marilyn*
* 2011 – Harry Potter a Dary smrti – II
* 2012 – Charlieho malé tajomstvá
* 2013 – To je koniec!
* 2013 – The Bling Ring
* 2014 – Noe (film)
* 2015 – Regression
* 2016 – Kolónia
* 2017 – Kráska a zviera (hraný film)
* 2017 – The Circle
*2019 – Malé ženy / Little women
*2022 – Harry Potter 20 rokov filmovej mágie : Návrat do Rokfortu

## Iné projekty

## Externé odkazy
* oficiálna stránka 

Kategória:Anglické filmové herečky
Kategória:Anglické televízne herečky
Kategória:Detskí herci
Kategória:Herci zo série Harry Potter